കെ.എസ്.ആര്.ടി.സി ഡയറക്ടര് ബോര്ഡ് പുനഃസംഘടിപ്പിച്ചു തിരുവനന്തപുരം: സുശീല് ഖന്ന റിപ്പോര്ട്ടിന്റെ അടിസ്ഥാനത്തില് സാങ്കേതിക വിദഗ്ദ്ധരെ ഉള്പ്പെടുത്തി കെ.എസ്.ആര്.ടി.സി ഡയറക്ടര് ബോര്ഡ് പുനഃസംഘടിപ്പിച്ചു. ഗതാഗത സെക്രട്ടറി ബിജു പ്രഭാകര് സി.എം.ഡിയായി തുടരും. ബോര്ഡ് അംഗങ്ങളായി ട്രാന്സ്പോര്ട്ട് കമ്മിഷണര് എം.ആര്. അജിത് കുമാര്, ഫിനാന്സ് ഡിപ്പാര്ട്ട്മെന്റ് അഡിഷണല് സെക്രട്ടറി ലക്ഷ്മി രഘുനാഥ്, നാറ്റ്പാക് ഡയറക്ടര് ഡോ. സാംസണ് മാത്യു, ഗതാഗത വകുപ്പ് ജോ. സെക്രട്ടറി വിജയശ്രീ കെ.എസ്, കേന്ദ്ര സര്ക്കാരിന്റെ ട്രാന്സ്പോര്ട്ട് മന്ത്രാലയത്തിലെ പ്രതിനിധി, റെയില്വേ ബോര്ഡ് പ്രതിനിധി എന്നിവരെ ഉള്പ്പെടുത്തിയാണ് പുനഃസംഘടന. കേന്ദ്ര ട്രാന്സ്പോര്ട്ട് മന്ത്രാലയത്തിലെ പ്രതിനിധിയെയും റെയില്വേ ബോര്ഡ് പ്രതിനിധിയെയും കേന്ദ്ര സര്ക്കാര് നിര്ദ്ദേശിക്കുന്നതനുസരിച്ച് ഉള്പ്പെടുത്തി വിജ്ഞാപനം ഇറക്കും.